भारतीय नौसेना पोत विक्रांत
भारतीय नौसेना पोत विक्रांत आईएनएस विक्रांत संस्कृत भाषा के विक्रांत शब्द से लिया गया था जिसका अर्थ साहसी होता है। यह भारतीय नौसेना का प्रथम वायुयान वाहक पोत है। 1971 के भारत-पाकिस्तान युद्ध के दौरान पूर्वी पाकिस्तान की नौसैनिक नाकाबंदी को लागू करने में महत्वपूर्ण भूमिका निभाई थी। यदि इसका प्राचीन इतिहास देखा जाये तो ये द्वितीय विश्व युद्ध के दौरान ब्रिटिश नौसेना के लिए इस पोत को एच॰एम॰एस॰ हरक्यूलिस के रूप में रखा गया था, लेकिन युद्ध समाप्त होने पर इसे रोक दिया गया। इसके बाद 1961 में इसे भारतीय नौसेना शामिल किया गया तथा 31 जनवरी 1997 को इसे सेनावृति दे दी गई।। सन् 1957 में भारत ने एक विमान वाहक पोत खरीदा, जिसे 1961 में इसकी (जहाज़ की) मरम्मत का काम पूरा किया गया। विक्रांत को भारतीय नौसेना विमान वाहक पोत के रूप में नियुक्त किया गया था। सेनामुक्त हो जाने के कारण इसे मुंबई के नौसेना संग्रहालय में एक मनोरंजक जहाज के रूप में संरक्षित किया गया। आकार में बड़े और युद्ध में इस्तेमाल किए जाने के पश्चात जहाज़ काफ़ी पुराना हो चुका था। सुप्रीम कोर्ट से अंतिम मंजूरी के बाद नवंबर 2014 में इसके अधिकार को रद्द कर दिया गया‌ इसके साथ ही जनवरी 2014 में जहाज को ऑनलाइन नीलामी के माध्यम से बेच दिया गया।